CELEX: 32012D0264
Language: bg
Date: 2012-05-21 00:00:00
Title: 2012/264/ЕС: Решение за изпълнение на Комисията от 21 май 2012 година за изменение на Решение 2008/620/ЕО за установяване на специфична програма за контрол и инспекция във връзка със запасите от треска в Категат, Северно море, Скагерак, Източния Ламанш, в зоната на запад от Шотландия и в Ирландско море

22.5.2012   
            
            
               BG
            
            
               Официален вестник на Европейския съюз
            
            
               L 131/6
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 21 май 2012 година
   за изменение на Решение 2008/620/ЕО за установяване на специфична програма за контрол и инспекция във връзка със запасите от треска в Категат, Северно море, Скагерак, Източния Ламанш, в зоната на запад от Шотландия и в Ирландско море
   (2012/264/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 95 от него,
   като има предвид, че:
   
               (1)
            
            
               С Решение 2008/620/ЕО на Комисията (2) беше създадена специфична програма за контрол и инспекция, която да се прилага за период от четири години с цел да се осигури хармонизирано прилагане на мерките, установени с Регламент (ЕО) № 423/2004 на Съвета (3) за възстановяване на запасите от атлантическа треска в Категат, Северно море, Скагерак, Източния Ламанш, в зоната на запад от Шотландия и в Ирландско море.
            
         
               (2)
            
            
               Специфичната програма за контрол и инспекция е необходима с цел да се организира оперативно сътрудничество между съответните държави-членки и да се позволи на Агенцията на Общността за контрол на рибарството да организира съвместни планове за разполагане в съответствие с член 9 от Регламент (ЕО) № 768/2005 на Съвета (4).
            
         
               (3)
            
            
               С цел да се осигури непрекъснато хармонизирано прилагане на мерките, установени за възстановяване на запасите от атлантическа треска, специфичната програма за контрол и инспекция следва да бъде удължена за период от една година.
            
         
               (4)
            
            
               Поради това Решение 2008/620/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са съгласувани със съответните държави-членки.
            
         
               (6)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   В член 2 от Решение 2008/620/ЕО въвеждащото изречение се заменя със следния текст:
   
      „Специфичната програма за контрол и инспекция, посочена в член 1, се прилага за период от пет години и обхваща:“
   
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 21 май 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 198, 26.7.2008 г., стр. 66.
   
      (3)  ОВ L 70, 9.3.2004 г., стр. 8.
   
      (4)  ОВ L 128, 21.5.2005 г., стр. 1.